Ο **Τζιρόλαμο Ρομανίνο** (*Girolamo Romani Romanino*, περ. 1485 – περ. 1566) ήταν Ιταλός ζωγράφος της ανώτερης Αναγέννησης που δραστηριοποιήθηκε στο Βένετο και τη Λομβαρδία, κοντά στη Μπρέσια. Στη μακρά σταδιοδρομία του χρησιμοποίησε πολλά διαφορετικά στυλ.

Βιογραφία
---------

Pala di san Domenico
Ο Ρομάνι γεννήθηκε στη Μπρέσια. Η πρώιμη εκπαίδευση και η ζωή του δεν είναι καλά τεκμηριωμένα.

Μια *Πιετά* ύφους *Quattrocento ,* ζωγραφισμένη για την εκκλησία του *Σαν Λορέντσο* της Μπρέσια, που χρονολογείται από το 1510, εκτίθεται στην Πινακοθήκη της Ακαδημίας στη Βενετία. Εγκαταστάθηκε στη Βενετία στα είκοσί του, το αργότερο έως το 1513. Του ανατέθηκε να ολοκληρώσει μια *Ένθρονη Παναγία με τέσσερις αγίους* για την εκκλησία της Santa Giustina στην Πάδοβα το 1513.  Τα χρώματα του πίνακα είναι βενετσιάνικου στιλ, αλλά τα πιο θαμπά βλέμματα σε γοητευτικό σκηνικό θυμίζουν ύφος προηγούμενων γενεών. Ολοκλήρωσε σειρά τοιχογραφιών για το παλάτι του Νικολό Ορσίνι στο Γκέντι.

Ο Ρομανίνο ολοκλήρωσε τέσσερις τοιχογραφίες στον σηκό του καθεδρικού ναού της Κρεμόνα το 1519-1520 που απεικονίζει ιστορίες από τα *Πάθη του Χριστού*. Οι πίνακες του έχουν εκλεκτικές επιρροές χρησιμοποιώντας ενετικό ύφος χρωμάτων με μοντέλα λομβαρδικά - φλωρεντινά Στις τοιχογραφίες της Κρεμόνα, η επιρροή του Αλτομπέλλο Μελόνε από τη Λομβαρδία είναι έντονη, στα αφηγηματικά και διακοσμητικά στοιχεία της τοιχογραφίας.  Το 1521, ο Ρομανίνοαντικαταστάθηκε από τον Ιλ Πορντενόνε στη διακόσμηση της εκκλησίας.

Στη συνέχεια επέστρεψε στη Μπρέσια για να εργαστεί (1521–1524) με τον Αλεσσάντρο Μπονβιτσίνο στη διακόσμηση του «Cappella del Sacramento» στον ναό του *Άγιο Ιωάννη του Ευαγγελιστή*.

«Ο Χριστός αίρει τον σταυρό»
Ο *Άγιος Ματθαίος και ο Άγγελος του* απεικονίζουν τον Απόστολο που εργάζεται υπό το φως των κεριών και αντιπροσωπεύει μία από τις πρώτες νυχτερινές σκηνές στην ιταλική ζωγραφική, ένα τέχνασμα, το οποίο ο Κορρέτζο και ο Καμπιάζο θα ακολουθούσαν σύντομα. Βοήθησε επίσης να διακοσμήσει το Παλάτσο Averoldi. Του αποδίδεται μια σειρά τοιχογραφιών στο Κάστρο της Μαλπάγκα, κοντά στο Μπέργκαμο (1520-1530), που εξυμνεί τη ζωή του Μπαρτολομέο Κολλεόνι (*Bartolomeo Colleoni*).

Το 1531 έως το 1532, συνεργάστηκε με τον Ντόσσο Ντόσσι στη διακόσμηση τοιχογραφιών του Castello del Buoncosiglio στο Τρέντο. Ολοκλήρωσε τα θυρόφυλλα του εκκλησιαστικού οργάνου για την εκκλησία του Άζολα τον *Αύγουστο και τη Σίβυλλα* και τη *Θυσία του Ισαάκ*. Πέθανε μεταξύ 1559-1561. Οι κύριοι μαθητές του ήταν ο γαμπρός του Λαττάντσιο Γκαμπάρα (Lattanzio Gambara), ο Τζιρόλαμο Μουτσιάνο (Girolamo Muziano) και ο Στέφανο Ρόζα (Stefano Rosa).  Είναι επίσης γνωστό ότι έχει επηρεάσει καλλιτέχνες όπως ο Τζούλιο Κάμπι.

Κλεμμένο έργο
-------------

Λίγο μετά τη ναζιστική εισβολή του 1940 στη Γαλλία, ο πίνακας του Ρομανίνο *Ο Ιησούς αίρει τον Σταυρό* κλάπηκε από την κατοικία του Frederico Gentili di Giuseppe, Ιταλού Εβραίου. Το 2012 ανακαλύφθηκε ανάμεσα σε είδη που έγιναν αντικείμενα δανεισμού σε αμερικανικό μουσείο από ιταλικό μουσείο. Μέσω βοήθειας μιας ανώνυμης υπόδειξης, της Ιντερπόλ και του Υπουργείου Εσωτερικής Ασφάλειας των Ηνωμένων Πολιτειών, επεστράφη τελικά στους κληρονόμους του Gentili. Προς το παρόν είναι ασφαλισμένος για 2,5 εκατομμύρια δολάρια ΗΠΑ.

Δείτε επίσης
------------

* Κατάλογος Ιταλών ζωγράφων

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 118791060. Ανακτήθηκε στις 14  Αυγούστου 2015.
2. 1 2  (Αγγλικά) *SNAC*. w6gx67ck. Ανακτήθηκε στις 9  Οκτωβρίου 2017.
3. 1 2  *Athenaeum*. 5550. Ανακτήθηκε στις 9  Οκτωβρίου 2017.
4. ↑  Museo Civico, Padua
5. ↑  Freedberg SJ. p 363
6. ↑  *St. Matthew and the Angel* from S. Giovanni Evangelista*.*
7. ↑  Museum Biography[*νεκρός σύνδεσμος*]
8. ↑  In Campi's early work, *Virgin and Child with SS Nazarius and Celsus* (1527; Cremona, S Abbondio)
9. ↑  "474-year-old painting stolen by Nazis given to owner's heirs" from MSNBC

Πηγές
-----

* Freedberg, Sydney J. (1993). Pelican History of Art, επιμ. *Painting in Italy, 1500-1600*. σελίδες 360–367 Penguin Books Ltd.

Εξωτερικοί σύνδεσμοι
--------------------

* Painters of reality: the legacy of Leonardo and Caravaggio in Lombardy, ένας κατάλογος έκθεσης από το Μητροπολιτικό Μουσείο Τέχνης (πλήρως διαθέσιμο online ως PDF), ο οποίος περιέχει υλικό για τη Ρομά (βλ. Ευρετήριο)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 122377180
* **Europeana**: agent/base/80028
* LCCN: nr89003433
* ISNI: 0000 0000 8348 8996
* GND: 118791060
* SUDOC: 109321340
* BNF: cb12112296q (data)
* ULAN: 500025221
* NLA: 35720998
* KulturNav: id
* RKD: 67862

 |

 |